Clementine 1
Store norske leksikon,Realfag,Astronomi,Solsystemet,Utforsking av solsystemet
Clementine 1 var en amerikansk romsonde for utforskning av Månen. Målet var å teste sensorer og romsondekomponenter, gjøre vitenskapelige observasjoner av Månen og fly forbi asteroiden Geographos.
Clementine 1 ble skutt opp 25. januar 1994, og plassert i bane rundt Månen. Fra 19. februar til 3. mai 1994 sendte den herfra nesten 2 millioner overflatebilder til Jorden. Gjennomføringen av forbiflygning av asteroiden Geographos måtte sløyfes på grunn av en programmeringsfeil som oppstod 7. mai og som fikk romsonden til å bruke opp alt sitt drivstoff.Clementine 1, som ble bygd, prøvd og skutt opp i løpet av to år til en pris av ca. 80 millioner dollar, var det første i en serie nye ubemannede romfartøy utviklet under mottoet «hurtigere, rimeligere, bedre». Bak prosjektet stod en liten gruppe ingeniører og forskere fra Strategic Defense Initiative Organization (nå Ballistic Missile Defense Organization), NASA og Naval Research Laboratory. Sistnevnte bygde satellitten. Les mer i Store norske leksikon Månen romsonde